钦定古今图书集成/明伦汇编/闺媛典/第027卷 > 皇清 > 朱光陛妻尹氏
## 钦定古今图书集成/明伦汇编/闺媛典/第027卷 > 皇清 > 朱光陛妻尹氏

按《宿松县志》：“尹氏廪生杼白女，朱光陛妻。甫归，姑李亡。氏抚育小姑，纺绩助陛力学。明末兵荒，分馀粟以济同室，举家皆敬之。杨贼作乱，辟地熙霍间。尹矢志偕隐，人奉为母师。生三子：世忠、世质、世文，皆遵母训。气质敦厚，黜远浮浇。事平归里，子所交游，皆邑俊士。每登堂课艺，氏彻夜供具不倦。陛亡，过哀致疾，卒年” 七十有四。